দু’হাত ভর্তি বাজারের ব্যাগ। বগলে ছাতা। ধীরেসুস্থে বাড়ির দিকে রওনা দিয়েছেন আপনি। প্রচন্ড গরম। বৃষ্টির নামগন্ধ নেই। আচমকা আকাশ ছেয়ে এল কালো মেঘে। নামল বৃষ্টি। কী মুশকিল। দু’ হাতে চার-চারটে বাজারের ব্যাগ হাতে নিয়ে ছাতা খুলবেন কী ভাবে! ভাবছেন, একটা ছাতা যদি উড়ে উড়ে মাথার উপরে এসে বসত, কী ভালই না হত। আপনার মনের ইচ্ছাটাই সত্যি হতে চলেছে এ বার। জাপানের একটি সংস্থা তৈরি করে ফেলেছে উড়ন্ত ছাতা।